पानी के विषय पर फ़िल्म बनाने के बारे में शेखर कपूर ने पंद्रह-सोलह साल पहले सोचा था. वो कहते हैं कि ये उनकी ड्रीम प्रोजेक्ट है. शेखर कहते हैं, "जब पंद्रह-सोलह साल पहले इसकी कहानी लिखी थी तब लोग इस बारे में बात ही नहीं करते थे. साल-दो साल पहले भी जब मैंने इस फ़िल्म के विषय में लोगों से बात की, तब भी उनकी इसमें रुचि नहीं थी. लेकिन अब ये एक बड़ी प्रौजेक्ट बन गई है और लोग इसमें शामिल होना चाहते हैं."